Die jaar 1903 was 'n gewone jaar wat volgens die Gregoriaanse kalender op 'n Donderdag begin het. Dit was die 3de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. Krugersdorp kry dorpstatus en 'n stadsraad. Alfred Milner inisieer SANAC (South African Native Affairs Commission). Henry James publiseer sy donker komedie The Ambassadors asook sy kortverhaal The Beast in the Jungle. 6 Januarie – Albert Einstein trou met Mileva Maric. 15 Februarie – Morris Michtom en sy vrou, Rose stel die eerste Teddy-bere aan die kinders van Amerika bekend. 5 Maart – Turkye en Duitsland teken 'n ooreenkoms om 'n treinspoor te bou tussen Konstantinopel en Bagdad. 22 Maart – Die Niagara-waterval se watervlak daal baie laag aan die Amerikaanse kant. 18 Mei – Die opening van die hawe van Boergas in Bulgarye. 16 Junie – Die Ford Motormaatskappy word gestig. 1 Julie – Die eerste Tour de France-fietswedren word aangebied. 4 Augustus – Pous Pius X volg Pous Leo XIII op as die 257ste pous. 10 Augustus – 'n Brand breek uit op die Paryse Metrotrein.